
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 133 

29 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός συμπληρωματικών όρων και περιορι¬ 
σμών δόμησης σε διατηρητέο κτήριο επί της οδού 
Πύρζα 15, στην πλατεία Γ. Μόδη, στον «ιστορικό 
τόπο» της Φλώρινας, φερόμενο ως ιδιοκτησία Κο¬ 
σμά Τατσίδη. 1 

Συμπλήρωση της με αριθμ. πρωτ. 1025/5-5-2015 από¬ 
φασης της Υφυπουργού Εσωτερικών και Διοικη¬ 
τικής Ανασυγκρότησης για τον χαρακτηρισμό 
ως διατηρητέου του κτηρίου που βρίσκεται στο 
Φλάμπουρο του Δήμου Φλώρινας, φερομένου ως 
ιδιοκτησίας οικογένειας Πινόπουλου και τον κα¬ 
θορισμό ειδικών όρων και περιορισμών δόμησης 
αυτού. 2 

Χαρακτηρισμός ως διατηρητέων τεσσάρων (4) κτη¬ 
ρίων που βρίσκονται επί των οδών Λ. Ελευθερίας 
και Μπιζανίου και επί της Λ. Ελευθερίας εντός του 
«ιστορικού τόπου» της Φλώρινας και καθορισμός 
ειδικών όρων και περιορισμών δόμησης αυτών.. 3 


ΑΠΟΦΑΣΕΙ Σ 

Αριθμ. 1947 (1) 

Καθορισμός συμπληρωματικών όρων και περιορισμών 
δόμησης σε διατηρητέο κτήριο επί της οδού Πύρζα 
15, στην πλατεία Γ. Μόδη, στον «ιστορικό τόπο» της 
Φλώρινας, φερόμενο ως ιδιοκτησία Κοσμά Τατσίδη. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79/Α') «Νέος Οικοδομικός 
Κανονισμός» και ειδικότερα του άρθρου 6 αυτού. 

β) Του Π.δ. 358/1986 (ΦΕΚ 158/Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτηρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.δ. 24/2015 (ΦΕΚ 20/Α727-1-2015) και ειδικότερα 
του άρθρου 1 που αναφέρει ότι το Υπουργείο Εσωτερι¬ 


κών και Διοικητικής Ανασυγκρότησης συγκροτείται από: 
«....δ) τις Υπηρεσίες του πρώην Υπουργείου Μακεδονίας 
και Θράκης με τις αρμοδιότητες, όργανα, θέσεις και 
προσωπικό όπως αυτά έχουν διαμορφωθεί κατά την 
έκδοση του παρόντος και με τους εποπτευόμενους από 
αυτό φορείς...». 

δ) Την με αριθμ. πρωτ. 1020/19-3-2015 (ΦΕΚ 391/Β7 
23-3-2015) απόφαση του Πρωθυπουργού και του Υπουρ¬ 
γού Εσωτερικών και Διοικητικής Ανασυγκρότησης «Ανά¬ 
θεση αρμοδιοτήτων στην Υφυπουργό Εσωτερικών και 
Διοικητικής Ανασυγκρότησης, Μαρία Κάλλια - Τσαρουχά». 

2. Την με αριθμ. πρωτ. 1080/5-4-1993 απόφαση του 
Υπουργείου Μακεδονίας - Θράκης (ΦΕΚ 454/Δ76-5-1993) 
για χαρακτηρισμό ως διατηρητέου του κτηρίου του 
θέματος. 

3. Την με αριθμ. πρωτ. 10590/02/17-2-2003 έγκριση με¬ 
λέτης του Υπουργείου Μακεδονίας - Θράκης. 

4. Την από 18/2010 (ΓΓΜΘ 6682/23-12-2010) Έκθεση 
Επικίνδυνης Οικοδομής της Δ/νσης Πολεοδομίας και 
Χωροταξίας της Νομαρχιακής Αυτοδιοίκησης Φλώρι¬ 
νας και την με αριθμ. πρωτ. 6/2010 (ΓΓΜΘ 895/17-3-2011) 
αναθεωρητική έκθεση. 

5. Το με αριθμ. πρωτ. 6682/5-1-2011 έγγραφο της Υπη¬ 
ρεσίας. 

6. Το με αριθμ. πρωτ. 2316/3-8-2012 (ΥΜΑΘ 2520/ 
13-8-2012) έγγραφο της Υπηρεσίας Δόμησης του Δήμου 
Φλώρινας. 

7. Την με αριθμ. πρωτ. ΥΠΠΟΤ/ΔΝΣΑΚ/3Θ314/477/ 
18-4-2012 (ΓΓΜΑΘ1408/3-5-2012) απόφαση έγκρισης με¬ 
λέτης του Υπουργείου Πολιτισμού και Τουρισμού. 

8. Την με αριθμ. πρωτ. ΥΜΑΘ 2414/23-5-2013 επανυπο- 
βολή τροποποιημένης μελέτης στην Υπηρεσία. 

9. Το με αριθμ. πρωτ. ΥΠΠΘΑ/ΓΔΑΜΤΕ/ΔΝΣΑΚ/130836/ 
18835/1181/20-8-2013 (ΥΜΑΘ 3955/26-8-2013) έγγραφο 
του Υπουργείου Πολιτισμού και Αθλητισμού και την με 
αριθμ. πρωτ. ΥΠΠΟΑ/ΓΔΑΜΤΕ/ΔΝΣΑΚ/234050ΠΕ/32120/ 
1928/21-3-2014 (ΥΜΑΘ 1906/4-4-2014) απόφαση για έγκρι¬ 
ση τροποποιημένης μελέτης. 

10. Την με αριθμ. πρωτ. 5804/12-9-2014 αίτηση που υπο¬ 
βλήθηκε στο ΥΜΑΘ με συνημμένη τροποποιημένη μελέτη. 

11. Τη γνωμοδότηση του αρμόδιου Συμβουλίου Αρχι¬ 
τεκτονικής στη με αριθμ. 9η/11-9-2014 συνεδρίασή του. 

12. Την από 18-12-2014 αιτιολογική έκθεση της Υπη¬ 
ρεσίας, η οποία κοινοποιήθηκε με το με αριθμ. πρωτ. 
5804/19-12-2014 έγγραφό της. 

13. Τα με αριθμ. πρωτ. 3254/30-12-2014 (ΥΜΑΘ 11/ 
2-1-2015) και 270/5-3-2015 (ΥΜΑΘ 892/11-3-2015) έγγραφα 
του Δήμου Φλώρινας, με τα οποία απέστειλε στοιχεία 
που αφορούν στην τήρηση της προβλεπόμενης διαδι¬ 
κασίας γνωστοποίησης (τοιχοκόλλησης, δημοσίευσης 
και ανάρτησης) της παραπάνω αιτιολογικής έκθεσης. 

14. Τις με αριθμ. πρωτ. 893/11-3-2015, 894/11-3-2015 και 
895/11-3-2015 υπεύθυνες δηλώσεις των Τατσίδη Κοσμά, 
Ελβίρας Σαμαρά και Δανάης Σαμαρά για μη αντίρρηση 
επί της αιτιολογικής έκθεσης. 

15. Τη γνωμοδότηση του Κεντρικού Συμβουλίου Αρχι¬ 
τεκτονικής του Υπουργείου Μακεδονίας και Θράκης στη 
συνεδρίασή του με αριθμ. 4/14-5-2015 (θέμα 5°) υπέρ του 
καθορισμού συμπληρωματικών όρων και περιορισμών 
δόμησης στο εν λόγω διατηρητέο κτήριο, αποφασί¬ 
ζουμε: 

1. Καθορίζουμε συμπληρωματικούς όρους και περιο¬ 
ρισμούς δόμησης σε διατηρητέο κτήριο επί της οδού 
Πύρζα 15, στην πλατεία Γ. Μόδη, στον «ιστορικό τόπο» 
της Φλώρινας, φερόμενο ως ιδιοκτησία Κοσμά Τατσίδη, 
σύμφωνα με τις διατάξεις της παρ. 3γ του Ν. 4067/2012, 
όπως παρακάτω: 

(Α) Επιτρέπονται 

α) Η κατεδάφιση των εναπομεινάντων εσωτερικών 
τοιχοποιιών του διατηρητέου κτηρίου και η κατάργηση 
της στάθμης του ημιώροφου του. 

β) Η ανέγερση νέου κτηρίου κατ’ επέκταση του δια¬ 
τηρητέου κτηρίου στην πίσω (δυτική) όψη του προς τη 
μεριά του ακαλύπτου. Το νέο κτήριο θα κατασκευαστεί 
κατά τις ισχύουσες για την περιοχή πολεοδομικές δι¬ 
ατάξεις και χωρίς υπέρβαση των ισχυόντων για την 
περιοχή όρων δόμησης και κάλυψης μετά από έλεγχο 
της σχετικής μελέτης από το οικείο Συμβούλιο Αρχιτε¬ 
κτονικής και έγκριση αυτής από τη Δ/νση Περιβάλλο¬ 
ντος και Πολιτισμού του Υπουργείου Εσωτερικών και 
Διοικητικής Ανασυγκρότησης (π. ΥΜΑΘ). 

γ) Η ανακατασκευή και αποκατάσταση των δαπέδων 
ισογείου, (1 ου ) και (2 ου ) ορόφου (σοφίτα) του διατηρητέου 
κτηρίου, όσων δαπέδων εξωστών έχουν καταρρεύσει 
καθώς και του κλιμακοστασίου, η οποία επιτρέπεται να 
γίνει με χρήση οπλισμένου σκυροδέματος και διατήρηση 
των υψομέτρων στις υφιστάμενες στάθμες τους. 

δ) Η ενίσχυση του εσωτερικού του διατηρητέου κτη¬ 
ρίου με χρήση οπλισμένου σκυροδέματος. 

ε) Η ανακατασκευή της στέγης του αρχικού κτηρίου 
και της σοφίτας σε βάθος κατά πέντε μέτρα και εβδο¬ 
μήντα εκατοστά (5,70μ) από την ανατολική πρόσοψη 
(κύρια) του διατηρητέου κτηρίου, σύμφωνα με τα παρα¬ 
δοσιακά υφιστάμενα υλικά και τρόπο δόμησης. 

στ) Η κατασκευή υπόγειου χώρου για βοηθητική χρήση 
με φέροντα οργανισμό από οπλισμένο σκυρόδεμα και 
μέγιστο ύψος τριών μέτρων (3μ.) κάτω από τη στάθμη 
δαπέδου ισογείου του διατηρητέου. 

(Β) Για το νέο κτήριο ισχύουν τα παρακάτω: 
α) Τα δάπεδα του πρώτου (1 ου ) και δεύτερου (2 ου ) 
ορόφου θα κατασκευαστούν στην ίδια στάθμη με τα 
δάπεδα του (1 ου ) ορόφου και (2 ου ) ορόφου (σοφίτα) του 
διατηρητέου κτηρίου, αντίστοιχα. 

β) Η στέγη του θα είναι δίρριχτη με επικάλυψη με 
κεραμίδια και το ύψος της δε θα ξεπερνά το ένα μέτρο 
και δεκαπέντε εκατοστά (1,15μ). 

γ) Η καθ’ ύψος προσθήκη τριών ορόφων (2 ου , 3 ου και 
4 ου ορόφου) και στέγης στο νέο κτήριο, πάνω από το 


διατηρητέο κτήριο θα είναι σε εσοχή από την εξω¬ 
τερική πλευρά της τοιχοποιίας της κύριας όψης του 
κατά πέντε μέτρα και εβδομήντα εκατοστά (5,70μ). Η 
προσθήκη δεν θα υπερβαίνει σε ύψος τα εννέα μέτρα 
και τριάντα εκατοστά (9,30μ.) (μαζί με τη στέγη) από 
την άνω στάθμη δαπέδου (2 ου ) ορόφου του διατηρητέου 
κτηρίου (σοφίτα). 

δ) Η μέγιστη προβολή των εξωστών του θα είναι στο 
ένα μέτρο (1μ) και το μέγιστο μήκος τους στα πέντε 
μέτρα και ογδόντα εκατοστά (5,80μ) στην ανατολική 
όψη και δύο μέτρα και πενήντα εκατοστά (2,50μ) στη 
βόρεια και δυτική όψη. 

ε) Η προβολή περιμετρικά της στέγης του θα είναι 
πενήντα εκατοστά (50εκ). 

(Γ) Κατά τα λοιπά εξακολουθούν να ισχύουν οι όροι 
δόμησης της περιοχής, το αρθ. 4, παρ. 1 και 2 του Π.δ. 
15-4-1988 (ΦΕΚ 317/Δ'/28-4-1988) και όσα αναφέρονται 
στην με αριθμ. πρωτ. 1080/5-4-1993 απόφαση του Υπουρ¬ 
γού Μακεδονίας - Θράκης χαρακτηρισμού του κτηρίου 
ως διατηρητέου. 

2. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.δ. 18/1989 «Κωδικοποίηση Διατάξεων 
Νόμων για το Συμβούλιο της Επικράτειας». 

3. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α.. 

4. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Ιουνίου 2015 

Η ΥΦΥΠΟΥΡΓΟΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 
-♦- 

Αριθμ. οικ 2124 (2) 

Συμπλήρωση της με αριθμ. πρωτ. 1025/5-5-2015 απόφα¬ 
σης της Υφυπουργού Εσωτερικών και Διοικητικής 
Ανασυγκρότησης για τον χαρακτηρισμό ως διατη¬ 
ρητέου του κτηρίου που βρίσκεται στο Φλάμπου¬ 
ρο του Δήμου Φλώρινας, φερομένου ως ιδιοκτησίας 
οικογένειας Πινόπουλου και τον καθορισμό ειδικών 
όρων και περιορισμών δόμησης αυτού. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79/Α') «Νέος Οικοδομικός 
Κανονισμός» και ειδικότερα του άρθρου 6 αυτού. 

β) Του Π.δ. 358/1986 (ΦΕΚ 158/Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτηρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.δ. 24/2015 (ΦΕΚ 20/Α'/27-1-2015) και ειδικότερα 
του άρθρ. 1 που αναφέρει ότι το Υπουργείο Εσωτερι¬ 
κών και Διοικητικής Ανασυγκρότησης συγκροτείται από: 
«....δ) τις Υπηρεσίες του πρώην Υπουργείου Μακεδονίας 

και Θράκης με τις αρμοδιότητες, όργανα, θέσεις και 
προσωπικό όπως αυτά έχουν διαμορφωθεί κατά την 
έκδοση του παρόντος και με τους εποπτευόμενους από 
αυτό φορείς...». 

δ) Την με αριθμ. πρωτ. 1020/19-3-2015 (ΦΕΚ 391/Β7 
23-3-15) απόφαση του Πρωθυπουργού και του Υπουργού 
Εσωτερικών και Διοικητικής Ανασυγκρότησης «Ανάθεση 
αρμοδιοτήτων στην Υφυπουργό Εσωτερικών και Διοι¬ 
κητικής Ανασυγκρότησης, Μαρία Κόλλια - Τσαρουχά». 

2. Το με αριθμ. πρωτ. 1036/18-4-2013 πρωτόκολλο αυ¬ 
τοψίας Επικινδύνως Ετοιμορρόπου Κτίσματος της τριμε¬ 
λούς επιτροπής της Περιφερειακής Ενότητας Φλώρινας. 

3. Τη γνωμοδότηση του οικείου Συμβουλίου Αρχιτε¬ 
κτονικής (Σ.Α.) της συνεδρίασής του, στις 23-4-2013. 

4. Την από 8-8-2013 αιτιολογική έκθεση της Διεύθυν¬ 
σης Περιβάλλοντος και Υποδομών του Υπουργείου Μα¬ 
κεδονίας και Θράκης (νυν Υπουργείο Εσωτερικών και 
Διοικητικής Ανασυγκρότησης). 

5. Τα με αριθμ. πρωτ. 2149/21-8-2013 (ΥΜΑΘ 3952/ 
26-8-2013), 32531/22-8-2013 (ΥΜΑΘ 3956/26-8-2013), 
2572/2-10-2013 (ΥΜΑΘ 4744/9-10-2013) και 32531/1-10-2013 
(ΥΜΑΘ 4655/3-10-2013) έγγραφα του Δήμου Φλώρινας με 
τα οποία ενημέρωσε για την παραλαβή της αιτιολογικής 
έκθεσης και έστειλε στην Υπηρεσία μας αποδεικτικά 
τοιχοκόλλησής της, στοιχεία ανάρτησής της στη δια- 
δικτυακή πύλη του Δήμου, δημοσίευσης πρόσκλησης 
και καθαίρεσης. 

6. Τη γνωμοδότηση του Κεντρικού Συμβουλίου Αρχι¬ 
τεκτονικής του Υπουργείου Εσωτερικών και Διοικητι¬ 


κής Ανασυγκρότησης στη συνεδρίασή του με αριθμ. 3/ 
5-3-2015 (θέμα 3°) υπέρ του χαρακτηρισμού του κτηρίου 
του θέματος. 

7. Την υπ’ αριθμ. 1025/5-5-2015 απόφαση της Υφυπουρ¬ 
γού Εσωτερικών και Διοικητικής Ανασυγκρότησης που 
δημοσιεύτηκε στο ΦΕΚ 93/τ. ΑΑΠ/18-5-2015, αποφασί¬ 
ζουμε: 

1. Συμπληρώνουμε τη δημοσίευση της υπ’ αριθμ. 
1025/5-5-2015 απόφασης της Υφυπουργού Εσωτερικών 
και Διοικητικής Ανασυγκρότησης για τον χαρακτηρισμό 
ως διατηρητέου του κτηρίου που βρίσκεται στο Φλά¬ 
μπουρο του Δήμου Φλώρινας, φερομένου ως ιδιοκτησί¬ 
ας οικογένειας Πινόπουλου και τον καθορισμό ειδικών 
όρων και περιορισμών δόμησης αυτού και τίθεται στο 
τέλος αυτής το σκαρίφημα κάτοψης του με τις αναγρα¬ 
φόμενες διαστάσεις και το οδοιπορικό που το συνοδεύει 
με σημειωμένη τη θέση του, σε κλίμακα 1:5000 περίπου. 

2. Κατά τα λοιπά ισχύουν τα αναφερόμενα στην υπ’ 
αριθμ. 1025/5-5-2015 απόφαση της Υφυπουργού Εσω¬ 
τερικών και Διοικητικής Ανασυγκρότησης (ΦΕΚ 93/τ. 
ΑΑΠ/18-5-2015). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Ιουνίου 2015 

Η ΥΦΥΠΟΥΡΓΟΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 

Αριθμ. 1945 (3) 

Χαρακτηρισμός ως διατηρητέων τεσσάρων (4) κτηρί¬ 
ων που βρίσκονται επί των οδών Λ. Ελευθερίας και 
Μπιζανίου και επί της Λ. Ελευθερίας εντός του «ιστο¬ 
ρικού τόπου» της Φλώρινας και καθορισμός ειδικών 
όρων και περιορισμών δόμησης αυτών. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79/Α') «Νέος Οικοδομικός 
Κανονισμός» και ειδικότερα του άρθρου 6 αυτού. 

β) Του Π.δ. 358/1986 (ΦΕΚ 158/Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτηρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.δ. 24/2015 (ΦΕΚ 20/Α727-1-2015) και ειδικότερα 
του άρθρου 1 που αναφέρει ότι το Υπουργείο Εσωτερι¬ 
κών και Διοικητικής Ανασυγκρότησης συγκροτείται από: 
«....δ) τις Υπηρεσίες του πρώην Υπουργείου Μακεδονίας 
και Θράκης με τις αρμοδιότητες, όργανα, θέσεις και 
προσωπικό όπως αυτά έχουν διαμορφωθεί κατά την 
έκδοση του παρόντος και με τους εποπτευόμενους από 
αυτό φορείς...». 

δ) Την με αριθμ. πρωτ. 1020/19-3-2015 (ΦΕΚ 391/Β7 
23-3-2015) απόφαση του Πρωθυπουργού και του Υπουρ¬ 
γού Εσωτερικών και Διοικητικής Ανασυγκρότησης «Ανά¬ 
θεση αρμοδιοτήτων στην Υφυπουργό Εσωτερικών και 
Διοικητικής Ανασυγκρότησης, Μαρία Κάλλια - Τσαρου¬ 
χά». 

2. Τη γνωμοδότηση του οικείου Συμβουλίου Αρχιτε¬ 
κτονικής στις 23-4-2013 (Πρακτικό 2°). 

3. Την από 28-8-2013 αιτιολογική έκθεση του Υπουρ¬ 
γείου Μακεδονίας και Θράκης και την με αριθμ. πρωτ. 
2650/10-9-2013 κοινοποίησή της. 

4. Τα με αριθμ. πρωτ. 2392/17-9-2013 (ΥΜΑΘ 4405/ 
20-9-2013), 36702/23-9-2013 (ΥΜΑΘ 4515/27-9-2013), 
36702/Α/30-10-2013 (ΥΜΑΘ 5306/7-11-2013) και 2869/ 
31-10-2013 (ΥΜΑΘ 5267/5-11-2013) έγγραφα του Δήμου 
Φλώρινας, με τα οποία απέστειλε στοιχεία που αφορούν 
στην τήρηση της προβλεπόμενης διαδικασίας γνωστο¬ 
ποίησης (τοιχοκόλλησης, δημοσίευσης και ανάρτησης) 
της παραπάνω αιτιολογικής έκθεσης. 

5. Το με αριθμ. πρωτ. 3201/25-10-2013 (ΥΜΑΘ 5154/ 
30-10-2013) έγγραφο της Ε.Ν.Μ.Κ.Μ., με συνημμένη την 
από 12/13 έκθεση επικίνδυνης οικοδομής που αφορά στο 
κτήριο επί της Λ. Ελευθερίας 111. 

6. Την με αριθμ. ΥΜΑΘ 4745/9-10-2013 ένσταση του 
Χρήστου Κοσμανόπουλου. 

7. Την από 7-1-2014 εξέταση ένστασης της Διεύθυν¬ 
σης Περιβάλλοντος και Υποδομών του π. Υπουργείου 
Μακεδονίας και Θράκης. 

8. Τη γνωμοδότηση του Κεντρικού Συμβουλίου Αρχι¬ 
τεκτονικής του Υπουργείου Εσωτερικών και Διοικητι¬ 
κής Ανασυγκρότησης στη συνεδρίασή του με αριθμ. 4/ 
14-5-2015 (θέμα 6°) υπέρ του χαρακτηρισμού ως διατη¬ 
ρητέων των κτηρίων επί της Λ. Ελευθερίας 105,109,113 
και ως διατηρητέου του κελύφους του κτηρίου επί της 
Λ. Ελευθερίας 111, αποφασίζουμε: 

1. Απορρίπτουμε την ένσταση του Χρήστου Κοσμα¬ 
νόπουλου που αφορά στον χαρακτηρισμό ως διατηρη¬ 


τέου του κτηρίου που βρίσκεται επί της Λ. Ελευθερίας 
(Μητροπολίτη Α. Καντιώτη) 109 (πρώην Λ. Ελευθερίας 
121-123), για τους λόγους που αναφέρονται στην από 
7-1-2014 εξέτασή της. 

2. Χαρακτηρίζουμε ως διατηρητέα τρία (3) κτήρια και 
το κέλυφος κτηρίου που βρίσκονται επί της Λ. Ελευθε¬ 
ρίας εντός του «ιστορικού τόπου» της Φλώρινας, όπως 
φαίνονται με διαγράμμιση, στο τοπογραφικό διάγραμμα 
σε κλ. 1:1000, που θεωρήθηκε από τη Διεύθυνση Περιβάλ¬ 
λοντος και Πολιτισμού του Υπουργείου Εσωτερικών και 
Διοικητικής Ανασυγκρότησης (π. ΥΜΑΘ), και συνοδεύει 
την απόφαση αυτή για τους παρακάτω λόγους: 

α) Πρόκειται για αξιόλογα κτίσματα που χτίστηκαν 
στη διάρκεια του μεσοπολέμου και είναι στοιχεία της 
αρχιτεκτονικής κληρονομιάς που αξίζει να διατηρηθούν. 

β) Εντάσσονται σε ομάδα ομοειδών κτηρίων, αποτε¬ 
λούν αξιόλογο αρχιτεκτονικό και πολεοδομικό σύνολο 
στον ιστορικό τόπο της Φλώρινας και μαρτυρούν μέρος 
της οικονομικής και κοινωνικής δομής της πόλης την 
εποχή αυτή. 

γ) Παρουσιάζουν σημαντική πολιτιστική αξία, ανα- 
δεικνύουν τον αρχιτεκτονικό πλούτο και συμβάλλουν 
στη διατήρηση της ιστορικής, πολιτιστικής μνήμης και 
φυσιογνωμίας της πόλης της Φλώρινας. 

δ) Συνθέτουν συμπαγές και αδιάσπαστο αρχιτεκτονικό 
σύνολο, αναδεικνύοντας παρόμοιες αρχές αρχιτεκτο¬ 
νικής και μορφολογικής οργάνωσης, χαρακτηριστικό 
μέτωπο του δομημένου χώρου στο οποίο η αφαίρεση 
μιας μονάδας ή η αντικατάστασή της με ένα σύγχρονο 
κτίσμα, καταστρέφει την ισχύουσα ισορροπία. 

ε) Η διατήρησή τους θα συμβάλλει στην περαιτέρω 
διάσωση των αξιόλογων κτηρίων στην περιοχή. 

3. Ειδικότερα για κάθε ένα από τα παραπάνω κτήρια 
αναφέρεται: 

Α) Χαρακτηρίζεται ως διατηρητέο το κτήριο επί της Λ. 
Ελευθερίας 105 (πρώην 115) και Μπιζανίου 1 (Κτήριο Α), 
φερόμενο ως ιδιοκτησία Β. Καλταμπάνου (σύμφωνα με 
την με αρ. 322 καρτέλα του), για τους παρακάτω λόγους: 

α) Αποτελεί κτίσμα της εποχής του μεσοπολέμου με 
διακοσμητικά νεοκλασικά στοιχεία που το καθιστούν 
χαρακτηριστικό δείγμα της αρχιτεκτονικής της εποχής 
και των ευρωπαϊκών επιρροών (π.χ. κεντρικό άξονα, 
ψευδοπαραστάδες στις ακμές του με επίκρανα ή απο¬ 
μίμηση ισόδομου συστήματος, περίτεχνα κιγκλιδώμα¬ 
τα στον εξώστη, υψίκορμα παράθυρα, διακοσμητικές 
ζώνες κ.ά). 

β) Το εν λόγω κτήριο βρίσκεται απέναντι από το κτή¬ 
ριο επί των οδών Λ. Ελευθερίας 103 (πρώην 117) και 
Μπιζανίου, το οποίο είναι χαρακτηρισμένο ως μνημείο 
και μαζί με αυτό και με τα άλλα κτήρια της παρούσης 
απόφασης, δημιουργεί μία ενότητα ομοειδών κτηρίων, 
ένα ανάπτυγμα με ενδιαφέρουσα οπτική συνέχεια και 
συνοχή. 

γ) Λόγω της μορφής και της θέσης του, συντελεί στην 
αναγνώριση της συνέχειας του παραδοσιακού αστικού 
τοπίου της Φλώρινας καθώς και στην ανάδειξη της πο¬ 
λιτιστικής κληρονομιάς της. 

ε) Βρίσκεται στον ιστορικό τόπο της Φλώρινας, σε 
κεντρικό δρόμο, δίπλα στο ποτάμι, σε μία περιοχή με 
πλούσιο απόθεμα της αρχιτεκτονικής κληρονομιάς της 
πόλης που πρέπει να προστατευτεί στο σύνολό της 
για αρχιτεκτονικούς, πολεοδομικούς, κοινωνικούς και 
αισθητικούς λόγους. 

Β) Χαρακτηρίζεται ως διατηρητέο το κτήριο επί της 
Λεωφόρου Ελευθερίας (Μητροπολίτη Α. Καντιώτη) 109 
(πρώην Λ. Ελευθερίας 121-123) (Κτήριο Β), φερόμενο ως 
ιδιοκτησία Αδελφών Πέιου (σύμφωνα με την με αρ. 326 
καρτέλα του), για τους παρακάτω λόγους: 

α) Είναι νεοκλασικό κτήριο της εποχής του μεσοπο¬ 
λέμου, χαρακτηριστικό δείγμα της αρχιτεκτονικής της 
εποχής και των ευρωπαϊκών επιρροών (π.χ. συμμετρία 
με κεντρικό άξονα, ψευδοπαραστάδες, εξώστης με 
περίτεχνα κιγκλιδώματα, τοξωτή είσοδος και τοξωτή 
μπαλκονόπορτα με τοξωτό ανάγλυφο ανώφλι και ψευ¬ 
δοκίονες, διακοσμητικές γραμμές και φατνώματα στις 
ποδιές των παραθύρων κ.ά.). 

β) Το εν λόγω κτήριο είναι όμορο με το κτήριο επί 
των οδών Λ. Ελευθερίας 103 (πρώην 117) και Μπιζανίου, 
το οποίο είναι χαρακτηρισμένο ως μνημείο και μαζί με 
αυτό, καθώς και με τα άλλα κτήρια αυτής της απόφασης 
δημιουργεί μία ενότητα ομοειδών κτηρίων, ένα ανά¬ 
πτυγμα με ενδιαφέρουσα οπτική συνέχεια και συνοχή. 

γ) Εντυπωσιάζει και είναι ιδιαίτερα σημαντική η παρό¬ 
μοια οργάνωση των όψεων του μετώπου των κτηρίων, 
καθώς και η ενιαία μορφολογική και αρχιτεκτονική επε¬ 
ξεργασία του συνόλου των κτηρίων στο οποίο εντάσσε¬ 
ται (π.χ. ψευδοπαραστάδες και οργάνωση του μετώπου 
σε κάθετα μέρη, εξώστες στον όροφο, διακοσμητικές 
κορνίζες στις στέγες στο ίδιο περίπου ύψος των κτη¬ 
ρίων, τοξωτές εισόδους και τοξωτές μπαλκονόπορτες 
στα κτήρια Β και Γ κ.ά). 

δ) Βρίσκεται στον ιστορικό τόπο της Φλώρινας, σε 
κεντρικό δρόμο, δίπλα στο ποτάμι, σε μία περιοχή με 
πλούσιο απόθεμα της αρχιτεκτονικής κληρονομιάς της 
πόλης που πρέπει να προστατευτεί στο σύνολό της 
για αρχιτεκτονικούς, πολεοδομικούς, κοινωνικούς και 
αισθητικούς λόγους. 

Γ) Χαρακτηρίζεται ως διατηρητέο το κέλυφος (όψεις 
και στέγη) του κτηρίου επί της Λεωφόρου Ελευθερίας 
(Μητροπολίτη Α. Καντιώτη) 111 (πρώην Λ. Ελευθερίας 
125) (Κτήριο Γ), φερομένου ως ιδιοκτησίας Στεφ. Σίσκου 
(σύμφωνα με την με αρ. 327 καρτέλα του), για τους 
παρακάτω λόγους: 

α) Είναι νεοκλασικό κτήριο της εποχής του μεσο¬ 
πολέμου με ιδιαίτερα διακοσμητικά στοιχεία που το 
καθιστούν χαρακτηριστικό δείγμα της αρχιτεκτονι¬ 
κής της εποχής και των ευρωπαϊκών επιρροών (π.χ. 
ψευδοπαραστάδες και οργάνωση της όψης σε κάθετα 
μέρη, τοξωτή είσοδος με διακοσμητικά πλαίσιο, τοξωτή 
μπαλκονόπορτα με προεξέχουσα περιμετρική σύνθεση 
από διακοσμητικούς ψευδοκίονες, τοξωτό φεγγίτη με 
ακτινωτά καΐτια, επίκρανα, τοξωτές ταινίες με «σταγό¬ 
νες» και έγχρωμους διακοσμητικούς υαλοπίνακες στα 
θυρόφυλλα, διακοσμητική κορνίζα της στέγης με «στα¬ 
γόνες», υψίκορμα ανοίγματα με διακοσμητικά πλαίσια 
και φατνώματα κάτω από αυτά κ.ά.). 

β) Το εν λόγω κτήριο γειτνιάζει με τα κτήρια Β και 
Δ αυτής της απόφασης, δημιουργώντας με αυτά μία 
ενότητα ομοειδών κτηρίων σε σειρά που μαζί με το 
κτήριο Α και το κτήριο επί των οδών Λ. Ελευθερίας 103 
(πρώην 117) και Μπιζανίου, που είναι χαρακτηρισμένο ως 
μνημείο, δημιουργούν ένα πολύ ενδιαφέρον ανάπτυγμα 
όψεων με οπτική συνέχεια και συνοχή. 

γ) Ακολουθεί την παρόμοια οργάνωση των όψεων του 
μετώπου των κτηρίων καθώς και την ενιαία μορφολο- 
γική και αρχιτεκτονική επεξεργασία του συνόλου των 


κτηρίων στο οποίο εντάσσεται (π.χ. ψευδοπαραστάδες 
και οργάνωση του μετώπου σε κάθετα μέρη, εξώστες 
στον όροφο, διακοσμητικές κορνίζες στις στέγες στο 
ίδιο περίπου ύψος των κτηρίων, τοξωτές εισόδους και 
τοξωτές μπαλκονόπορτες στα κτήρια Β και Γ κ.ά). 

δ) Το κτήριο με το σύνολο των στοιχείων της αρχι¬ 
τεκτονικής σύνθεσής του, όπως τις αρμονικές αναλο¬ 
γίες, τα περίτεχνα και ιδιαίτερα διακοσμητικά στοι¬ 
χεία του και το σχετικά μικρό του μέγεθος αποτελεί 
ένα από τα αξιολογότερα δείγματα της αρχιτεκτο¬ 
νικής της πόλης. 

ε) Βρίσκεται στον ιστορικό τόπο της Φλώρινας, σε 
κεντρικό δρόμο, δίπλα στο ποτάμι, σε μία περιοχή με 
πλούσιο απόθεμα της αρχιτεκτονικής κληρονομιάς της 
πόλης που πρέπει να προστατευτεί στο σύνολό της 
για αρχιτεκτονικούς, πολεοδομικούς, κοινωνικούς και 
αισθητικούς λόγους. 

Δ) Χαρακτηρίζεται ως διατηρητέο το κτήριο επί της 
Λεωφόρου Ελευθερίας (Μητροπολίτη Α. Καντιώτη) 113 
(πρώην Λ. Ελευθερίας 127) (Κτήριο Δ), φερόμενο ως 
ιδιοκτησία Ιωάννα Νότη (σύμφωνα με την με αρ. 328 
καρτέλα του), για τους παρακάτω λόγους: 

α) Πρόκειται για κτήριο της εποχής του μεσοπολέμου, 
με νεοκλασικά και λαϊκά στοιχεία (ψευδοπαραστάδες, 
τριμερής οργάνωση της όψης, εξώστης και είσοδος στο 
κεντρικό τμήμα, διακοσμητικές ταινίες στην κορνίζα 
της στέγης κ.ά.). 

β) Το εν λόγω κτήριο γειτνιάζει με το κτήριο Γ αυτής 
της απόφασης, δημιουργώντας με αυτό μία ενότητα 
ομοειδών κτηρίων σε σειρά, που μαζί με τα κτήρια Α 
και Β, δημιουργούν ένα πολύ ενδιαφέρον ανάπτυγμα 
όψεων με οπτική συνέχεια και συνοχή. 

γ) Ακολουθεί την παρόμοια οργάνωση των όψεων του 
μετώπου των κτηρίων καθώς και την ενιαία μορφολο- 
γική και αρχιτεκτονική επεξεργασία του συνόλου των 
κτηρίων στο οποίο βρίσκεται (π.χ. ψευδοπαραστάδες 
και οργάνωση του μετώπου σε κάθετα μέρη, εξώστες 
στον όροφο, διακοσμητικές κορνίζες στις στέγες στο 
ίδιο περίπου ύψος των κτηρίων κ.ά). 

δ) Οριοθετεί τη συνέχεια του μετώπου των κτηρίων 
του θέματος και συντελεί έτσι ώστε το σύνολο αυτό 
των κτηρίων να γίνεται αντιληπτό από κάθε διερχόμενο 
από την περιοχή αυτή. 

ε) Βρίσκεται στον ιστορικό τόπο της Φλώρινας, σε 
κεντρικό δρόμο, δίπλα στο ποτάμι, σε μία περιοχή με 
πλούσιο απόθεμα της αρχιτεκτονικής κληρονομιάς της 
πόλης που πρέπει να προστατευτεί στο σύνολό της 
για αρχιτεκτονικούς, πολεοδομικούς, κοινωνικούς και 
αισθητικούς λόγους. 

4. Ως διατηρητέα χαρακτηρίζονται τα τρία παραπάνω 
κτήρια και το κέλυφος και όχι στοιχεία και μεταγενέ¬ 
στερες επεμβάσεις που τα αλλοιώνουν. Οποιαδήποτε 
οικοδομική εργασία στα εν λόγω κτήρια θα περιλαμβά¬ 
νει υποχρεωτικά την απομάκρυνσή τους και την απο¬ 
κατάσταση των κτηρίων μετά από γνωμοδότηση του 
αρμόδιου Συμβουλίου Αρχιτεκτονικής. 

5. Στα χαρακτηριζόμενα διατηρητέα κτήρια και στο 
διατηρητέο κέλυφος απαγορεύεται κάθε αφαίρεση, 
αλλοίωση ή καταστροφή των επί μέρους αρχιτεκτονι¬ 
κών ή διακοσμητικών στοιχείων τους και γενικά κάθε 
επέμβαση που θίγει τον αρχιτεκτονικό χαρακτήρα και 
αλλοιώνει τη μορφή τους. 

6. Επιτρέπονται: 

α) Η επισκευή, ο εκσυγχρονισμός των εγκαταστάσε¬ 
ων, η στατική ενίσχυση, η εσωτερική επέμβαση στη 
διαρρύθμιση των διατηρητέων κτηρίων Α, Β και Δ για 
λόγους στατικούς και λειτουργικούς, χωρίς αλλοίωση 
του αρχιτεκτονικού και μορφολογικού τους χαρακτήρα 
και των βασικών αρχών της σύνθεσής τους. 

β) Η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική επέμβαση στη διαρ¬ 
ρύθμιση του διατηρητέου κελύφους του κτηρίου Γ για 
λόγους στατικούς και λειτουργικούς. 

γ) Περιορισμένης κλίμακας τροποποιήσεις στις πλά¬ 
γιες όψεις του κτηρίου Α και στις πίσω όψεις των κτη¬ 
ρίων Β, Γ και Δ που δεν θίγουν τον αρχιτεκτονικό και 
μορψολογικό χαρακτήρα τους και τις βασικές αρχές 
της σύνθεσής τους. 

7. Επιβάλλονται: 

α) η επισκευή και αποκατάσταση, στην αρχική μορφή 
τους, επιχρισμάτων, διακοσμητικών και μορφολογικών 
στοιχείων, κιγκλιδωμάτων, φερόντων στοιχείων, τοιχο¬ 
ποιιών και στεγών στα κτήρια που έχουν υποστεί ζημιές, 
φθορές και αλλοιώσεις. 

β) η αποκατάσταση της νότιας πλευράς και στέγης 
του κτηρίου επί της Λεωφόρου Ελευθερίας (Μητροπο¬ 
λίτη Α. Καντιώτη) 111 στην αρχική τους μορφή. 

8. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στη στέγη και στις όψεις των 
διατηρητέων κτηρίων, πλην των αναγκαίων, περιορισμέ¬ 


νων διαστάσεων επιγραφών στην ελληνική γλώσσα που 
υποδηλώνουν τη χρήση τους. 

9. Για επεμβάσεις στο εσωτερικό ή στο εξωτερικό 
των διατηρητέων κτηρίων (εκτός όσων αναφέρονται 
στην με αριθμ. πρωτ. 1714/24-6-2011 εγκύκλιο της Γ ενι¬ 
κής Γραμματείας Μακεδονίας - Θράκης), καθώς και στο 
διατηρητέο κέλυφος, απαιτείται ο έλεγχος της μελέτης 
από το αρμόδιο Συμβούλιο Αρχιτεκτονικής και η έγκρι¬ 
ση αυτής από την αρμόδια Δ/νση Περιβάλλοντος και 
Πολιτισμού του Υπουργείου Εσωτερικών και Διοικητικής 
Ανασυγκρότησης (π. Υ.ΜΑ.Θ.). 

10. Κατά της αποφάσεως αυτής μπορεί να ασκηθεί 
το ένδικο μέσο της αιτήσεως ακυρώσεως ενώπιον του 
Συμβουλίου της Επικράτειας, σύμφωνα με τις διατάξεις 
του άρθρου 46 του Π.δ. 18/1989 «Κωδικοποίηση Διατάξε¬ 
ων Νόμων για το Συμβούλιο της Επικράτειας». 

11. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α.. 

12. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Ιουνίου 2015 

Η ΥΦΥΠΟΥΡΓΟΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 

